tartuNLP/wikipedia-smugri-20251201 huggingface dataset:
Ivar Næss

Ivar Næss (25. maaliskuuta 1878 Asker – 10. elokuuta 1936) oli norjalainen arkkitehti. Hänen läpimurtotyönsä oli Oslossa sijaitseva Frognerin kirkko, joka on saanut innoitusta Englannista, missä hän vietti vuoden opintomatkalla. Lisäksi Næss suunnitteli muun muassa rautatieasemia.
Næss

Næss on seuraavien norjalaisten henkilöiden sukunimi:
Olofstorp

Olofstorp on taajama Göteborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 4 146 asukasta vuonna 2021.
Nolvik

Nolvik on taajama Göteborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 489 asukasta vuonna 2021.
Tumlehed

Tumlehed on taajama Göteborgin kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 676 asukasta vuonna 2021.
Källby

Källby on taajama Götenen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 1 783 asukasta vuonna 2021.
Lundsbrunn

Lundsbrunn on taajama Götenen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 901 asukasta vuonna 2021.
Hällekis

Hällekis on taajama Götenen kunnassa Länsi-Götanmaan läänissä samannimisessä historiallisessa maakunnassa Ruotsissa. Taajamassa oli 644 asukasta vuonna 2021.
Eric M. Runesson

Eric M. Runesson (s. 26. syyskuuta 1960 Tukholma) on ruotsalainen juristi, tutkija ja Ruotsin korkeimman oikeuden oikeusneuvos. Hänet valittiin Ruotsin akatemian jäseneksi vuonna 2018. Runesson väitteli tohtoriksi Tukholman kauppakorkeakoulussa vuonna 1996.
Bo Ralph

Bo Rune Ingemar Ralph (s. 1945 Göteborg) on ruotsalainen kielitieteilijä, joka on toiminut pohjoismaisten kielten professorina Tukholman yliopistossa vuosina 1982–1984 ja ruotsin kielen professorina Göteborgin yliopistossa vuodesta 1984. Hänet valittiin Ruotsin akatemiaan vuonna 1999. Hän on ollut Academia Europæan jäsen vuodesta 2013.
Savoúra (Megísti)

Savoúra () on pieni Kreikan saari, joka kuuluu Dodekanesian saariryhmään ja sijaitsee Ron saaren eteläpuolella länteen Kastellórizosta. Saaren pinta-ala on noin 0,003 neliökilometriä ja se on asumaton. Hallinnollisesti Savoúra kuuluu Megístin kuntaan, Ródoksen alueyksikköön ja Etelä-Egean saarten alueeseen.
Subjektiivinen ikä

Subjektiivinen ikä tarkoittaa yksilön omaa arviota omasta iästään, joka voi poiketa hänen kronologisesta iästään. Subjektiivinen ikä heijastaa ihmisen kokemusta ja käsitystä omasta iästään ja siihen vaikuttavat niin kulttuuriset odotukset kuin henkilökohtaiset kokemuksetkin. Psykologian ja sosiologian tutkimuksissa on todettu, että subjektiivinen ikä voi olla merkittävä tekijä hyvinvoinnin ja elämänlaadun kannalta.
Tieteellinen tausta.
Subjektiivinen ikä on moniulotteinen ilmiö, joka kuvaa sitä, miten ihminen kokee oman ikänsä eri elämäntilanteissa. Toisin kuin kronologinen ikä, subjektiivinen ikä voi muuttua henkilön elämäntilanteiden ja tuntemusten mukaan.
Tutkimukset ovat osoittaneet, että iäkkäämmät henkilöt, jotka kokevat itsensä nuoremmiksi, raportoivat usein parempaa terveyttä ja korkeampaa elämäntyytyväisyyttä
Tekijät, jotka vaikuttavat subjektiiviseen ikään.
Useat tekijät, kuten sukupuoli, sosioekonominen tausta, siviilisääty ja koettu terveydentila, voivat vaikuttaa subjektiiviseen ikään. Myös elämäntyytyväisyydellä ja vapaa-ajan viettotavoilla on yhteyttä siihen, miten henkilö kokee oman ikänsä (Uotinen, 2005). Tutkimusten mukaan ikääntyneemmät ihmiset pitävät itseään usein nuorempina kuin mitä heidän kronologinen ikänsä osoittaa, mikä voi olla tärkeä huomioitava seikka esimerkiksi psykologisissa ja sosiaalisissa tutkimuksissa
Subjektiivinen ikä ja identiteetti.
Subjektiivinen ikä ei ole vain ikään sidottu numero, vaan se on myös tärkeä osa yksilön identiteettiä. Monille ihmisille subjektiivinen ikä kuvastaa heidän omaa käsitystään siitä, kuinka vanhoiksi he kokevat itsensä eri elämäntilanteissa. Tämä kokemus saattaa muuttua elämänvaiheiden mukaan ja riippua yksilön omista asenteista sekä siitä, miten yhteiskunta ikää käsittelee.
Erityisesti ikääntyneet henkilöt kokevat usein itsensä nuoremmiksi kuin heidän kronologinen ikänsä osoittaa "Hyvä Terveys" -lehden mukaan subjektiivinen ikä voi vaihdella henkisen vireyden, elämänkokemusten ja sosiaalisten tekijöiden mukaan, jolloin henkilö voi tuntea itsensä nuorekkaammaksi kuin hänen biologinen ikänsä antaisi ymmärtää. Samoin "Helsingin Sanomat" on raportoinut siitä, miten monet ikääntyneet pyrkivät ylläpitämään nuorekasta identiteettiä ja kokevat sen tärkeänä osana elämänlaatua ja hyvinvointia.
Subjektiivinen ikäkokemus onkin osoittautunut merkittäväksi tekijäksi yksilön minäkuvassa ja omanarvontunnossa.
Savoúra

Savoúra () voi viitata seuraaviin saariin Kreikassa:
Sélli

Sélli () eli Sélla (Σέλλα) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren koillispään pohjoispuolella. Saaren pinta-ala on noin 0,003 neliökilometriä ja se on asumaton. Hallinnollisesti Sélli kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Sfýra

Sfýra () eli Sfýrna (Σφύρνα) on pieni Kreikan saari, joka kuuluu Dodekanesian saariryhmään ja sijaitsee Chálkin saaren koillispuolella länteen Alimián saaresta. Saaren pinta-ala on noin 0,061 neliökilometriä ja se on asumaton. Hallinnollisesti Sfýra kuuluu Chálkin kuntaan, Ródoksen alueyksikköön ja Etelä-Egean saarten alueeseen.
Strongyló (Ródos)

Strongyló () eli Strongylí (Στρογγυλή) eli Strongylonísi (Στρογγυλονήσι) on pieni Kreikan saari, joka kuuluu Dodekanesian saariryhmään ja sijaitsee Ródoksen saaren länsirannikon edustalla lähellä Monólithoksen kylää. Saaren pinta-ala on noin 0,037 neliökilometriä ja se on asumaton. Hallinnollisesti Strongyló kuuluu Ródoksen kuntaan, Ródoksen alueyksikköön ja Etelä-Egean saarten alueeseen.
Ródoksen länsirannikon Strongylóa ei tule sekoittaa suurempaan Strongýlin eli Strongylón saareen pohjoisempana lähellä Makrýn saarta.
Tigáni (Astypálaia)

Tigáni () eli Agía Kyriakí (Αγία Κυριακή) on pieni Kreikan saari, joka kuuluu Dodekanesian saariryhmään ja sijaitsee Astypálaian saaren kaakkoispuolella. Saaren pinta-ala on noin 0,077 neliökilometriä ja se on asumaton. Hallinnollisesti Tigáni kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.
Tigáni on osa Astypálaian kaakkoispuolella Koutsomýtin ja Kounoúpoin saarten välissä olevaa neljän pienen saaren joukkoa. Sen muut saaret ovat Chondronísi, Ftenó ja Moní.
Tragonéra

Tragonéra (, myös "Tragónera", Τραγόνερα, "Dragonéra", Δραγονέρα) eli Laimós (Λαιμός) on pieni Kreikan saari, joka kuuluu Dodekanesian saariryhmään ja sijaitsee Ron saaren itäkärjen edustalla länteen Kastellórizon saaresta. Saaren pinta-ala on noin 0,016 neliökilometriä ja se on asumaton. Hallinnollisesti Tragonéra kuuluu Megístin kuntaan, Ródoksen alueyksikköön ja Etelä-Egean saarten alueeseen.
Tsoúka (Chálki)

Tsoúka () eli Soúka (Σούκα) on pieni Kreikan saari, joka kuuluu Dodekanesian saariryhmään ja sijaitsee Chálkin saaren koillispuolella Alimián ja Ágios Theódoroksen saarten välissä. Saaren pinta-ala on noin 0,005 neliökilometriä ja se on asumaton. Hallinnollisesti Tsoúka kuuluu Chálkin kuntaan, Ródoksen alueyksikköön ja Etelä-Egean saarten alueeseen.
Tsoúka

Tsoúka () voi viitata seuraaviin saariin Kreikassa:
Vasilikí (Kálymnos)

Vasilikí (, myös "Vasilikó", Βασιλικό) on pieni Kreikan saari, joka kuuluu Dodekanesian saariryhmään ja sijaitsee Psérimoksen saaren pohjoisrannikon edustalla. Saaren pinta-ala on noin 0,003 neliökilometriä ja se on asumaton. Hallinnollisesti Vasilikí kuuluu Kálymnoksen kuntaan, Kálymnoksen alueyksikköön ja Etelä-Egean saarten alueeseen.
Xéra (Chálki)

Xéra () on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Chálkin saaren itäpuolella sen ja Alimián saaren välissä. Saarista suurimman pinta-ala on noin 0,001 neliökilometriä. Saaret ovat asumattomia. Hallinnollisesti Xéra kuuluu Chálkin kuntaan, Ródoksen alueyksikköön ja Etelä-Egean saarten alueeseen.
Xéra

Xéra (, ”Kari”) voi viitata seuraaviin saariin Kreikassa:
Xóplakes

Xóplakes () on pienten Kreikan saarten ja karien ryhmä, joka kuuluu Dodekanesian saariryhmään ja jonka saaret sijaitsevat Kárpathoksen saaren etelärannikon edustalla. Saarista suurimman pinta-ala on noin 0,001 neliökilometriä. Saaret ovat asumattomia. Hallinnollisesti Xóplakesin saaret kuuluvat Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Yhdysvaltain edustajainhuoneen vaalit 2024

Yhdysvaltain edustajainhuoneen vuoden 2024 vaalit pidettiin 5. marraskuuta ja niissä valittiin kaikki edustajainhuoneen 435 edustajaa, sekä viiden territorion äänioikeudettomat delegaatit, seuraavaksi kahdeksi vuodeksi. Samassa yhteydessä pidettiin myös presidentinvaalit.
Republikaanit säilyttivät enemmistönsä niukasti edustajainhuoneessa.
Tausta.
Yhteensä 45 edustajaa on ilmoittanut etukäteen, etteivät asetu ehdolle.
Ehdokkaat ja äänioikeus.
Edustajainhuoneeseen voidaan valita henkilö, joka täyttää seuraavat ehdot:
Äänioikeutettuja vaaleissa ovat kaikki viimeistään vaalipäivään mennessä 18 vuotta täyttäneet Yhdysvaltain kansalaiset. Lisäksi henkilön tulee rekisteröityä äänestäjäksi kotiosavaltiossaan ja täyttää sen mahdollisesti asettama asumisaikavaatimus. Pohjois-Dakotassa äänestäjäksi ei tarvitse oma-aloitteisesti rekisteröityä.
Only Murders in the Building

Only Murders in the Building on yhdysvaltalainen Steve Martinin ja John Hoffmanin luoma rikoskomediasarja. Sarja kertoo kolmesta toisilleen tuntemattomista naapureista Charles Haden-Savagesta (Steve Martin), Oliver Putmanista (Martin Short) ja Mabel Morasta (Selena Gomez), joita yhdistää kiinnostus truecrimeen. Sarjasta on julkaistu neljä tuotantokautta, joista ensimmäinen elokuussa 2021. Suomessa sarja on katsottavissa Disney+ palvelusta.
Kaarlo Haljala

Kaarlo Kustaa Haljala (27. lokakuuta 1872 Kuhmoinen – 27. elokuuta 1943 Tampere) oli suomalainen juristi, joka toimi pitkään raastuvanoikeuden oikeusneuvosmiehenä ja kahteen eri otteeseen Hämeen läänin maaherrana.
Haljalan vanhemmat olivat maanviljelijä Elias August Haljala ja Johanna Heikintytär ja puoliso vuodesta 1916 talousopettaja Elsa Maria Dunderberg. Haljala tuli ylioppilaaksi Jyväskylän lyseosta 1894 ja suoritti ylemmän hallintotutkinnon 1897 ja oikeustutkinnon 1900. Varatuomarin arvon hän sai 1903. Haljala oli Tampereen kaupungin raastuvanoikeuden nuorempi oikeusneuvosmies 1907–1918 ja vanhempi oikeuneuvosmies 1918–1930, Hämeen läänin vt. maaherrana hän toimi 1920–1921 ja 1924–1925.
Jakob Prandtauer

Jakob Prandtauer (k. 1726) oli itävaltalainen arkkitehti, alkujaan muurarimestari. Hän oli Saksan barokin ensimmäisiä edustajia ja oli etenkin kirkkojen rakentaja. Hän suunnitteli laajan ja komean Tonavaa hallitsevan Melkin luostarin, jonka rakennustyöt aloitettiin 1720. Luostarin suunnittelun keskiössä on Giacomo da Vignola suunnitteleman Rooman Gesún mallin mukaisesti suunniteltu kirkko. Hän johti Carlo Antonio Carlonen kuoltua Pyhän Florianin säätiön rakentamista. Hän loi muun muassa Dürnsteinin säätiökirkon (1718–1733), jonka interiööri on monumentaalinen.
Haljala

Haljala on muun muassa seuraavien suomalaisten henkilöiden sukunimi:
Lempo-Volley

Lempo-Volley on lempääläläinen lentopalloseura, joka on perustettu vuonna 2019. Seura perustettiin yhdistämään Lempäälän Jyryn ja Lempäälän Kisan lentopallotoiminnat saman seuran nimen alle. Samalla luotiin yhtenäinen pelaajapolku junioreista aikuisten sarjoihin. Pelipassien määrällä mitattuna Lempo-Volley on Suomen viidenneksi suurin lentopalloseura. Kaudella 2024-25 Lempo-Volleyn edustusjoukkueet pelaavat miesten 1-sarjassa ja naisten 1-sarjassa.
Saavutukset.
Miesten 1-sarjan mestaruus kaudella 2022-2023
A-tyttöjen Suomen mestaruus kaudella 2022-2023
Miesten edustusjoukkue kaudella 2024-2025.
2 Niko Montonen, yleispelaaja
7 Jyri Niemi, libero
9 Veeti Kosonen, yleispelaaja
10 Joel Itänen, yleispelaaja
12 Tuomas Sillanpää, hakkuri
13 Daniel Heinonen, yleispelaaja
14 Tino Vuori, hakkuri
15 Ville Tuki, passari
16 Arttu Lehtimäki, passari
17 Tatu Vuorenmaa, keskitorjuja
18 Aatu Pöllänen, keskitorjuja
22 Nico Nurmesniemi, yleispelaaja
25 Eetu Ahonen, keskitorjuja
27 Teemu Nyström, passari
39 Kasimir Vuorinen, yleispelaaja
47 Aaro Keisanen, keskitorjuja
77 Jami Törrö, libero
Päävalmentaja Simo Puttonen
Valmentaja Tomi Rumpunen
Valmentaja Anssi Vesanen
Naisten edustusjoukkue kaudella 2024-2025.
2 Lotta Alatalo, keskitorjuja
3 Lotta Karppinen, yleispelaaja
4 Maija Lahtinen, yleispelaaja
6 Anna Kaisa Kerminen, libero
8 Roosa Päykkönen, yleispelaaja
9 Adelia Launonen, yleispelaaja
12 Tiia Virta, yleispelaaja
13 Karoliina Viitaniemi, hakkuri
14 Erika Kannisto, keskitorjuja
15 Emilia Kangassalo, passari
16 Senni Virtanen, libero
17 Riikka Vuorentausta, passari
22 Laura Liikanen, libero
24 Veera Saloranta, hakkuri
27 Olivia Nieminen, keskitorjuja
Päävalmentaja Maria Laine
Valmentaja Anni Mäkinen
Valmentaja Viivi Huurne
Valmentaja Jyri Niemi
Soinin vaivaisakka

Soinin vaivaisakka on Soinin kirkon kellotapulin seinustalla komerossa seisova Matti Taipaleen veistämä teos vuodelta 1854. Katoksen etuseinässä on kyltti "Joka köyhää armahtaa, hän lainaa Herralle." Akalla on siniset silmät, kirkkaanpunainen suu ja pitkä selkään laskeutuva kiiltävän musta tukka. Pukineina ovat sininen paita, musta hame ja valkoinen esiliina. Akka on puolitoista metriä korkea. Oikea käsi, josta puuttuu pala, ojentuu kohti almun antajaa, mutta vaivaisakan raha-aukko on paidan kauluksen keskellä. Tämä teos on muista Suomen vaivaisukoista poiketen vaivaisakka. Soinin vaivaistenkomitean pöytäkirjoista on selvinnyt, että ensimmäisenä vuonna akka tuotti kolme hopearuplaa 64 kopeekkaa ja seuraavana neljä hopearuplaa 56 kopeekkaa. Vuonna 2016 tulos diakoniatyöhön oli 500–700 euroa vuodessa.
Seurakunta oli päättänyt tilata vaivaisukon jo vuonna 1852. Jostain syystä asiaa jouduttiin käsittelemään vielä toistamiseen kirkkoraadissa joululuussa 1853 ja silloin päästiin sopimukseen. Akan hinnaksi sovittiin viisi ruplaa hopeassa, ja toimitukseen kuului myös akan maalaus ja katoksen rakentaminen. Toisten lähteiden mukaan palkkio olisi ollut kuusi hopearuplaa 50 kopeekkaa.
Teosta on kunnostettu ainakin vuosina 1957 ja 1992 sekä talvella 2020–2021. 2020–2021 vaivaisakan maali puhdistettiin lähes täysin pois ja teos maalattiin uudelleen.
Vaivaisakka oli vaivaisukkonäyttelyssä Kerimäellä 2013. Akka on ollut näyttelyissä Italiassakin asti. Vuonna 2016 akasta julkaistiin Anssi Kähärän suunnittelema postimerkki.
Soinin kirkon pihalla on esitetty Jaana Laakson kirjoittamaa Vaivaisakan tarinaa vuodesta 2004 lähtien.
Matti Taipale (1834–1854) oli suomalainen mäkitupalaisen poika, joka veisti tukista tämän teoksen. Taipale kuoli pian vaivaisakan valmistuttua.
Box 1991–2008

Box 1991–2008 on ruotsalaisen rock-yhtye Kentin kokoelmaboxi, joka julkaistiin 29. lokakuuta 2008. Boxi tiivistää Kentin koko uran vuosilta 1991–2008. Kymmenen CD:tä, kaikki uusilla kansilla, 26 bonusraitaa, 15 aiemmin julkaisematonta kappaletta, yhteensä 133 kappaletta. Boxi sisältää myös Eskilstunassa 2008 tallennetun "Håll ditt huvud högt" live-version, 96-sivuisen kirjan, yksityiskuvia, kiertuehistoriikin, laulujen sanoituksia ja Joakim Bergin piirtämiä sisäkuoret levyille.
Kappaleet.
Kent.
Bonusmateriaali:
Verkligen.
Bonusmateriaali:
Isola.
Bonusmateriaali:
Hagnesta Hill.
Bonusmateriaali:
Vapen &amp; ammunition.
Bonusmateriaali:
Du &amp; jag döden.
Bonusmateriaali:
The hjärta &amp; smärta EP.
Bonusmateriaali:
Tillbaka till samtiden.
Bonusmateriaali:
5-metyyli-3-heptanoni

5-metyyli-3-heptanoni (C8H16O) eli etyyli-isoamyyliketoni on ketoneihin kuuluva orgaaninen yhdiste. Yhdistettä voidaan käyttää liuottimena.
Ominaisuudet, valmistus ja käyttö.
Huoneenlämpötilassa 5-metyyli-3-heptanoni on väritöntä ja pistävänhajuista nestettä. Yhdiste liukenee hieman veteen ja paremmin useisiin orgaanisiin liuottimiin esimerkiksi etanoliin ja dietyylieetteriin. 5-metyyli-3-heptanoni ärsyttää hengitysteitä, silmiä ja ihoa.
5-metyyli-3-heptanonia valmistetaan kuumentamalla 2-butanolia kaasufaasissa ja katalyytteinä käytetään jalometalleja. Reaktiossa muodostuu ensin butanonia, joka dimeroituu 5-metyyli-3-heptanoniksi. Toinen tapa on butanonin aldolikondensaatio emäksisissä oloissa ja muodostuvan 5-metyyli-4-hepten-3-onin pelkistys vedyttämällä.
5-metyyli-3-heptanonia käytetään muun muassa selluloosajohdannaisten, vinylihartsien, maalien ja lakkojen liuottimena. Siitä valmistetaan hajusteissa käytettävää 5-metyyli-3-heptanonioksiimia.
Hetki lyö (albumi)

Hetki lyö: 1967–1997 on suomalaislaulaja Kirkan vuonna 1997 julkaistu kokoelma-albumi, joka juhlisti hänen 30-vuotista soolouraansa.&lt;ref name="Lahti/327"&gt;Lahti 2022, s. 327.&lt;/ref&gt; Albumi ilmestyi kahden CD-levyn typistettynä versiona sekä neljän CD:n boksina, joka sisältää 67 remasteroitua kappaletta. Boksista julkaistiin 2 500 kappaleen numeroitu painos.
Kokoelma sisältää Kirkan siihen asti tunnetuimmat kappaleet sekä jonkin verran ennen julkaisemattomia harvinaisuuksia ja live-esityksiä. Albumilta julkaistiin singleinä sitä varten tehdyt uudet kappaleet ”Daa-da daa-da” ja ”Tunne et mua vieläkään”. Aiemmilla albumeilla julkaisemattomia ovat myös Kirkan, Komppimafian ja UMO:n puhaltajien livetaltioinnit ”Soulmies”, ”Kun mies löytää naisen” ja ”Ehjä kuva sisälläin”.
”Daa-da daa-da” on alkujaan Kirkan vuonna 1973 kuolleen isoveljen Sammy Babitzinin levytys. "Hetki lyö" -albumille siitä muokattiin Sammyn ja Kirkan duetto, jossa taustaraita äänitettiin uusiksi ja tehtiin muitakin lisäyksiä. Esitys nousi listoille. Kappaleesta tehtiin myös musiikkivideo, jossa Sammy ja Kirka esiintyivät yhdessä, ja se näytettiin ensimmäisen samanvuotisessa Syksyn sävelessä.
”Tunne et mua vieläkään” -balladin levytti alun perin Harold Melvin &amp; the Blue Notesin vuonna 1972 nimellä ”If You Don’t Know Me by Now”, josta Simply Red teki myöhemmin version. Levy-yhtiö BMG Finland tavoitteli siitä suurta hittiä, mutta myynti ja radiosoitto jäivät toivottua vähäisemmiksi. 
Kahden CD-levyn versio nousi listasijalle 8 ja boksi sijalle 11. Albumia myytiin yli 50 000 kappaletta, ja siitä myönnettiin ilmestymisvuonnaan 1997 kultalevy ja seuraavana vuonna platinalevy.
Mack Air

Mack Air on botswanalainen lentoyhtiö, joka perustettiin vuonna 1994. Sen kotipaikka on Maun.
Yhtiö lentää koneillaan nykyään reitti-, tilaus- ja maisemalentoja sekä lääkinnällisiä evakuointeja.
Historia.
Mack Air perustettiin vuonna 1994, ja siitä tuli Botswanan ensimmäinen yksityinen lentoyhtiö. Sen perustivat Lara ja Stuart Mackay. Yhtiöllä oli aluksi yksi kuusipaikkainen Cessna 206. Yhtiö lensi pitkään lähinnä tilauslentoja esimerkiksi Okavangon suistolle kalustollaan erilaisia pieniä koneita. Yhtiö uudisti ja laajensi laivastoaan vuonna 2018, kun se osti 17 uutta Cessna 208B Grand Caravan EX -konetta. Yhtiö sai kansainvälisen reittilentoliikenteen luvan vuonna 2019 ja yhtiön ensimmäinen kansainvälinen reittiyhteys avattiin vuonna 2021 Botswanan Kasanen ja Zimbabwen Victorian putousten välille.
Siuntion sotaveteraanit

Sjundeå krigsveteraner rf – Siuntion sotaveteraanit ry on suomenruotsalainen vuonna 1967 perustettu järjestö, jonka tavoitteena on toimia veteraanien hyväksi Siuntiossa, sekä säilyttää veteraanien perintöä. Järjestö kuuluu yhtenä vanhimpana jäsenjärjestönä ruotsinkieliseen Södra Finlands krigsveterandistrikt -veteraanijärjestöön.
Vuonna 2012 Siuntion sotaveteraaneilla oli yhteensä noin 100 jäsentä, jotka koostuivat veteraaneista ja kannattajajäsenistä.
Etelä-Afrikan kansalliset puolustusvoimat

Etelä-Afrikan kansalliset puolustusvoimat (, lyhennys SANDF) on Etelä-Afrikan asevoimat. SANDF korvasi Etelä-Afrikan puolustusvoimat vuonna 1994, ja siihen liitettiin samalla Umkhonto we Sizwe- ja Azanian People's Liberation Army -joukot. Etelä-Afrikan kansalliset puolustusvoimat koostuvat maavoimista, ilmavoimista, laivastosta ja lääkintäjoukoista. SANDF:n palveluksessa oli 72 322 henkilöä vuonna 2021.
Missionaalinen liike

Missionaalinen liike (myös missionaalinen seurakuntaliike tai missionaalinen seurakunta) on vuonna 1998 syntynyt kristillinen seurakunnallinen liike, jonka ytimessä on seurakuntien jäsenten aktivointi ja evankeliumin heijastaminen yhteisössä. Missionaalinen liike syntyi kuuden protestanttisen teologin vastauksena kirkkojen taantumiseen sekä seurakuntien kasvustrategioihin, joiden tarkoituksena on houkutella kirkkoon kuulumattomia jäseniä. Missionaalisen liikkeen perusajatuksena on seurakunnan ja kristittyjen osallistuminen Jumalan toimintaan maailmassa (Missio Dei).
Historia.
Missionaalisen liikkeen taustalla on kristinuskon Pohjois-Amerikassa kokema syrjäytyminen vallitsevan kulttuurin piirissä muun muassa pienentyneen jäsenmäärän seurauksena. Liikkeen taustalla on erityisesti vahvasta uskonnollisuudesta huolimatta koettu vaikeus ilmaista uskoa kuulumalla kristilliseen kirkkoon. Siirtymä kohti jälkikristillistä, uuspakanallista ja pluralistista lähetyskenttää on vaikuttanut missionaalisen teologian paluuseen kohti peruskysymyksiä ja seurakuntakäsityksen päivittämistä nykymaailmaan. Missionaalisen kirkkokeskustelun piirissä erityisen vaikuttava keskustelija on ollut missiologi Lesslie Newbigin.
Käytänteet.
Missionaalisen liikkeen perusajatus on esitetty kirjassa "Missional Church: A Vision for the Sending of the Church in North America". Kirjoittajien mukaan lähetystyö on kristillisen evankeliumin ydin ja he edellyttävät aktiivista osallistumista maalliseen yhteiskuntaan. 
Missionaalisen liikkeen käsitteet tulivat nopeasti suosituiksi Tim Kellerin kaltaisten seurakuntajohtajien sekä maallikoiden keskuudessa. Missionaalista liikettä esittelevä kirja on myynyt kymmeniätuhansia kappaleita. Vaikka tulkinnat ”missionaalisuuden” käsitteestä vaihtelevat, liike on vaikuttanut kristillisen lähetystyön kenttään ja sen uusiin painopisteisiin. Missionaalisen seurakunnan käsite yleistyi kristillisessä lähetysteologiassa 1990-luvun lopulla.
Klobben

Klobben on saari Itämeressä Siuntion kunnassa Uudellamaalla. Saari sijaitsee noi 36 kilometrin päässä Helsingistä, ja se on kooltaan noin 24,3 hehtaaria suuri. Klobben on pohjois-eteläsuunnassa kilometrin pituinen.
Pentti Malinen

Pentti Malinen (s. 1956 Kuhmo) on suomalainen virkamies, joka aloitti vuonna 2024 Kainuun liikunnan puheenjohtajana. Hän toimi Kainuun maakuntajohtajana vuosina 2013–2023.
Malinen toimi Oulun yliopiston Pohjois-Suomen tutkimuslaitoksen Kainuun yksikön johtajan sijaisena vuosina 1989–1994. Sittemmin hän arvioi maaseutuohjelmia yliopistolla 1990-luvun loppuun. Vuonna 2000 hän aloitti Oulun yliopiston Kajaanin kehittämiskeskuksen johtajana. Ansioistaan Kajaanin kehittämiskeskuksessa Kajaanin Nuorkauppakamari myönsi hänelle Vireä virkamies -tunnustuspalkinto vuonna 2002. Kajaanin kehittämiskeskuksen johtajana Malinen toimi vuoteen 2004, kunnes kehittämiskeskus liitettiin Kajaanin yliopistokeskukseen, jossa hän aloitti kehitysjohtajana. Kajaanin yliopistokeskuksen kehitysjohtajana Malinen työskenteli vuoteen 2011, ollen kolme vuotta virkavapaalla Itä-Suomen ohjelmajohtajana. Vuonna 2011 hänestä tuli Kainuun aluekehitysjohtaja. Hänestä tuli Kainuun maakuntajohtaja vuonna 2013 Alpo Jokelaisen siirryttyä eläkkeelle. 
Kainuun liitto myönsi Maliselle Vuojen kaenuulaenen -tunnustuksen vuonna 2022. Tunnustus myönnettiin Kainuun puolesta viidellä vuosikymmenellä toimimisesta.
Luettelo Kathy Batesin saamista palkinnoista ja ehdokkuuksista

Tämä on luettelo Kathy Batesin saamista palkinnoista ja ehdokkuuksista.
Bakkehaugenin kirkko

Bakkehaugenin kirkko () on Oslon kunnassa Norjassa sijaitseva betoninen pitkäkirkko vuodelta 1959.
Bekkelagetin kirkko

Bekkelagetin kirkko () on Oslon kunnassa Norjassa sijaitseva kivinen pitkäkirkko vuodelta 1923.
Bredtvetin kirkko

Bredtvetin kirkko () on Oslon kunnassa Norjassa sijaitseva tiilinen pitkäkirkko vuodelta 1977.
Bygdøyn kirkko

Bygdøyn kirkko () on Oslon kunnassa Norjassa sijaitseva tiilinen pitkäkirkko vuodelta 1977.
Bølerin kirkko

Bølerin kirkko () on Oslon kunnassa Norjassa sijaitseva kivinen pitkäkirkko vuodelta 2011.
Ellingsrudin kirkko

Ellingsrudin kirkko () on Oslon kunnassa Norjassa sijaitseva tiilikirkko vuodelta 1981.
Fossumin kirkko

Fossumin kirkko () on Oslon kunnassa Norjassa sijaitseva tiilikirkko vuodelta 1976.
Furusetin kirkko (Oslo)

Furusetin kirkko () on Oslon kunnassa Norjassa sijaitseva tiilikirkko vuodelta 1980.
Furusetin kirkko

Furusetin kirkko voi tarkoittaa seuraavia:
Furusjö

Furusjö on taajama Habon kunnassa Jönköpingin läänissä Länsi-Götanmaan historiallisessa maakunnassa Ruotsissa. Taajamassa oli 346 asukasta vuonna 2021.
Fagerhult (Habo)

Fagerhult on taajama Habon kunnassa Jönköpingin läänissä Länsi-Götanmaan historiallisessa maakunnassa Ruotsissa. Taajamassa oli 219 asukasta vuonna 2021.
Kamel Daoud

Kamel Daoud (; s. 17. kesäkuuta 1970 Mostaganemin maakunta) on algerialainen toimittaja ja kirjailija. Hänen esikoisromaaninsa "Mersault, contre-enquête" ilmestyi vuonna 2013. Kirjassa Daoud kertoo Albert Camus’n "Sivullinen"-romaanissa nimettömäksi jääneen päähenkilö Meursaultin tappaman arabimiehen tarinan. Vuonna 2024 Kamel Daoud sai Goncourt-palkinnon romaanistaan "Houris".
Suzanne Osten

Suzanne Osten (20. kesäkuuta 1944 – 29. lokakuuta 2024) oli ruotsalainen teatteri- ja elokuvaohjaaja ja käsikirjoittaja. Hänen tunnetuimpia ohjauksiaan on muun muassa "Mozartin veljekset", jonka Olof Palme kävi katsomassa murhailtanaan. Hän aloitti Tukholman kaupunginteatterissa vuonna 1971 ja oli sen lasten ja nuorten näyttämön Unga Klaran taiteellinen johtaja vuosina 1975–2014. Osten toimi lisäksi Tukholman draamakorkeakoulun professorina 1995–2009.
David Håkansson

David Håkansson (s. 1978 Kristianstad) on ruotsalainen kielentutkija, joka on toiminut pohjoismaisten kielten professorina Uppsalan yliopistossa vuosina 2018–2022 ja ruotsin kielen professorina vuodesta 2022. Håkansson väitteli tohtoriksi Lundin yliopistossa vuonna 2008. Väitöskirja "Syntaktisk variation och förändring. En studie av subjektslösa satser i fornsvenska" käsitteli muun muassa sitä, kuinka subjektista tuli ruotsin kielessä pakollinen lauseenjäsen. Håkansson valittiin Ruotsin akatemian jäseneksi vuonna 2023.
Jacob Marinsky

Jacob Akiba Marinsky (1918–2005) oli yhdysvaltalainen kemisti. Hänet tunnetaan yhtenä alkuaine prometiumin löytäjistä.
Marinsky suoritti alemman korkeakoulututkinnon Buffalon yliopistossa ja tohtorin tutkinnon Massachusettsin teknillisessä instituutissa. Elämänsä loppuajat hän toimi Buffalon yliopiston emeritusprofessorina.
Toisen maailmansodan aikaan Marinsky työskenteli Manhattan-projektissa ja sen ohessa vuonna 1945 hän onnistui yhdessä Lawrence Glendeninin ja Charles Coryellin kanssa eristämään uuden alkuaineen, prometiumin. Kolmikko nimesi löytämänsä alkuaineen kreikkalaisen mytologian Prometheuksen mukaan prometiumiksi.
Marinsky vastusti atomipommin pudottamista Japaniin vuonna 1945 ja muutenkin hän kannatti aseista riisuntaa yleisen asevarustelun aikakautena.
Assemblies of God USA

Assemblies of God USA (koko nimeltään The General Council of the Assemblies of God (USA), lyh. A/G) on yksi yhdysvaltain suurimmista helluntailaisista kirkkokunnista. A/G:llä on yli 3 miljoonaa kannattajaa Yhdysvalloissa.
Assemblies of God on perustettu vuonna 1914 pastorien toimesta, jotka halusivat työskennellä yhdessä yhteisten tavoitteiden, kuten lähetyssaarnajien lähettämisen, saavuttamiseksi. Assemblies of God perustettiin helluntaiherätyksen alkuaikana ja se on maailmanlaajuisen World Assemblies of God-järjestön perustajajäsen.
Kirkkokunnan päämaja ja kustannusyhtiö sijaitseva Missourin Springfieldissä.
Oppi ja käytänteet.
Assemblies of Godin yleiskokous hyväksyi vuonna 1916 julkilausuman kirkon perustavista totuuksista. Vaikka kirkkokunta on selväntänyt ja tiivistänyt kantojaan vuosien mittaan, ovat nämä periaatteet yhteisön opillinen keskipiste. Opit ovat pysyneet perustamisestaan lähtien lähestulkoon muuttumattomina.
Historia.
Assemblies of God syntyi 1900-luvun alkupuolen herätyksistä ja järjestäytyi virallisesti vuonna 1914. Yhdysvaltalainen kristinusko vierasti helluntailaisuutta sen alkuaikana ja liikkeen keskuudessa oli voimakkaita ristiriitoja. Tarve yhtenäisyydelle ja yhteistyölle saivat kuitenkin muutamat rohkeat miehet kutsumaan koolle Pyhään Henkeen uskovien ihmisten yleisen konferenssin. Noin 300 miestä ja naista kokoontui Arkansasin Hot Springsissä huhtikuussa 1914.
Järjestäytymisen tarkoituksena oli jakaa vastuuta ja luoda rakenteet orastaville helluntaiseurakunnille sekä välineet lähetystyöntekijöiden lähettämiseksi maailmalle. Assemblies of God kehitti nopeasti kansallisia yhteisöjä. Alkujaan oli tarkoitus, ettei yhteisö laatisi yhteistä uskontunnustusta, mutta vilkas keskustelu ajoi liikkeen johtajat virallistamaan liikkeen oppeja.
Julkaisutoiminta.
Assemblies of Godin pitkäaikainen kustannuslaitos on Gospel Publishing House (GPH). Alun perin GPH julkaisi yhteisön virallista "The Pentecostal Evangel"-viikkolehteä. Nykyän kustantamaton toimintaan kuuluvat myös kirjat, seurakuntatarvikkeet, pyhäkouluopetukset sekä evankelioimis- ja opetuslapseusmateriaalit.
Kannattajakunta.
Tunnettuja henkilöitä.
Assemblies of Godin virallinen arkisto Flower Pentecostal Heritage Center on arkistoinut liikkeen muotoumiseen ja teologiaan vaikuttaneita tekijöitä. Keskeisimpinä pidetään tutkija Stanley M. Hortonia, joka on muodostanut ja argumentoinut helluntaiteologiaa. Hortonin teoksiin kuuluvat raamattukommentaarit, helluntailaiset näkökulmat systemaattiseen teologiaan ja Raamatun opetuksiin sekä kirjoja Pyhästä Hengestä. Assemblies of Godiin yhdistettyjä kiistanalaisia hahmoja ovat muun muassa Jim Faye Bakker ja Tammy Faye Bakker, Richard Dortch, Jim Crouch ja Jan Crouch sekä hetken aikaa liikkessä toiminut Binny Hinn.
Kannatusalueet.
Jäsenmäärällisesti Assemblies of Godin merkittävimpiä kannatusalueita osavaltioittain ovat Kalifornia, Texas ja Florida. Suhteellisesti Assemblies of Godilla on vahvaa kannatusta Oklahomassa, Arkansasissa, Minnesotassa, Montanassa ja Missourissa. Yksittäisistä kaupungeista vahvimpia ovat Springfield, Kalispell, Plainview, Bremerton–Silverdale–Port Orchardin alue sekä Willmar.
Koppolan sairaala

Koppolan sairaala oli vuosina 1954–1996 Joensuussa toiminut psykiatrinen sairaala. 
Historia.
Sairaalan historia alkaa vuodesta 1954, kun vanhaan kunnalliskotiin (Axel Mörne, n.1927) perustettiin Joensuun kaupungin mielisairaala. Jo pian sairaalan omistuspohjaa laajennettiin tuomalla mukaan muita kuntia. Varsinaisen Koppolan sairaalan perustamisen yhteydessä luotiin Koppolan sairaalan kuntainliitto, jonka tehtävänä oli johtaa sairaalan taloutta ja hallintoa. 
Koppolasta tuli yksi lukuisista Suomeen samoihin aikoihin rakennetuista B-mielisairaaloista. Niissä hoidettiin vähäoireisia potilaita, joiden hoitoajat olivat pitkiä. Uusi arkkitehti Jaakko Paatelan suunnittelema sairaalarakennus valmistui vuonna 1967, mikä lisäsi sairaalan kapasiteettia huomattavasti. Sairaalassa oli uudisrakennuksen valmistumisen jälkeen 240 potilaspaikkaa. Potilaita sairaalaan otettiin kuntainliiton jäsenkunnista Joensuusta, Outokummusta, Enosta, Pyhäselästä, Rääkkylästä, Tohmajärveltä, Kesälahdelta ja Värtsilästä. Samaan aikaan rakennettiin henkilöstölle asuintaloja. Vanha rakennus peruskorjattiin tässä yhteydessä askartelu- ja terapiatoimintaan, mutta rakennukseen jäi kuitenkin yksi miesten osasto. Koppolan potilaat olivat monesti tahdosta riippumattomassa hoidossa, ja sairaalassa oli myös kehitysvammaisia potilaita, joille Koppola ei ollut tarkoituksenmukainen hoitopaikka. 
Lääkehoidon lisäksi sairaalassa oli runsaasti erilaista harrastetekemistä ja vaihtoehtoisia toimintamuotoja, kuten taideterapiaa. Työterapiassa tehtiin jopa suuria ja vaativia projekteja, kuten lasikuituveneiden valmistusta. Potilaiden päivät koostuivat useimmiten television katsomisesta, lehtien lukemisesta ja korttipeleistä. Koppolassa oli myös vaatimaton sivukirjasto. Pyhäselän rannalle rakennettiin sairaala varten sauna, jota potilaat pääsivät säännöllisesti käyttämään. 1980-luvun loppua kohden pyrittiin kuntouttamaan potilaita etenevissä määrin avohoitoon. Tämä edistyksellinen työ jäi kuitenkin lyhyeksi, kun sairaalan lakkauttamisesta alettiin suunnitella. 1990-luvun alun lama oli monen psykiatrisen sairaalan surma ja koski myös Koppolaa, sillä sairaala lakkautettiin vuonna 1996. 
Vuoden 1967 sairaalakiinteistö päätyi myöhemmin Joensuun kaupungin terveyskeskussairaalaksi ja se sai nimen Kotilahden sairaala. Vanhemmassa rakennuksessa toimi Kotikartano-niminen mielenterveysyhdistys, joka toiminnallaan oli jatkumo paikan psykiatriselle historialle. Rakennuksen käyttö päättyi vuonna 2009. Sairaalarakennuksia yritettiin myydä, mutta ne eivät herättäneet kiinnostusta. Rakennukset joutuivat tyhjillään ollessaan rajun ilkivallan kohteeksi, ja vuonna 2024 uudempi sairaalarakennus purettiin, mutta vanhempi sairaalarakennus on edelleen olemassa. 
Lähteet.
Botswanan kansainvälinen tiede- ja teknologiayliopisto

Botswanan kansainvälinen tiede- ja teknologiayliopisto ({{k-en|Botswana International University of Science and Technology}}; BIUST) on Botswanassa toimiva yliopisto. Sen kampusalue sijaitsee Palapyen kaupungin eteläosassa Central Districtin hallintoalueella. Yliopistolta on 271,1 kilometriä pääkaupunki Gaboroneen ja 168,7 kilometriä maan toiseksi suurimpaan kaupunkiin Francistowniin. Yliopisto on verraten pieni. Lukuvuonna 2022-23 yliopistossa opiskeli yhteensä 2 367 opiskelijaa, joista 1 821 tähtäsi alempaa korkeakoulututkintoon ja 426 ylempään; kansainvälisiä opiskelijoita oli 156. 
Yliopisto perustettiin vuonna 2005 (2006) maan ensimmäiseksi maakunnalliseksi yliopistoksi ja täydentämään pääkaupungissa toimivan Botswanan yliopiston opetustarjontaa erityisesti luonnontieteen ja tekniikan aloilla. Yliopistossa on kaksi tiedekuntaa: Insinööritieteiden ja tekniikan tiedekunta (Faculty of Engineering and Technology) ja Luonnontieteiden tiedekunta (Faculty of Sciences). Lisäksi opetusta antaa Liiketoiminnan, yrittäjyyden ja yleisten opintojen keskus (Centre for business, entrepreneurship and general education).
Webometrics-yliopistoranking (heinäkuu 2024) luokitteli Botswanan kansainvälinen tiede- ja teknologiayliopiston maansa toiseksi korkeatasoisismmaksi yliopistoksi Botswanan yliopiston jälkeen, ja maailmanlaajuisesti sijalle 3 354. Valikoivampi brittiläinen THE-yliopistoluokittelu (2025) sijoitti BIUSTin maailmanlaajuisti sijaluokkaan 1201–1500 yhdessä Botswanan yliopiston kanssa, kun listalle hyväksyttyjä yliopistoja oli yhteensä 2 092 kappaletta. Saharan etelänpuoleisten yliopistojen listalla sijoitus oli 20. (2023) ja koko Afrikan listalla BIUST ylisi jaettuun sijaluokkaan 46 (2024). 
BIUST on ollut rakentamassa Botswanan ensimmäistä satelliittia, jonka nimenä on Bot-Sat-1 (eli BotswanaSat-1). Tämä kaukokartoitukseen tarkoitettu CubeSat-rakenteeseen pohjautuva nanosatelliitti on tarkoitus laukaista alkuvuodesta 2025.
Tauno Robert Alarik Hannikainen

Tauno Robert Alarik Hannikainen (26. joulukuuta 1868 Helsinki – 20. marraskuuta 1953 Ruokolahti) oli suomalainen lääkäri ja virkamies, joka sai lääkintöneuvoksen arvonimen.
Hannikaisen vanhemmat olivat maanmittari ja kirjailija Pietari Hannikainen ja tämän toinen vaimo Emilie Savander. Hänen puolisonsa vuodesta 1900 oli Berta Johanna Savander (k. 1944), kenraalimajuri Robert Salomon Savanderin tytär. Karl Onni Gerhard Hannikainen (1865–1930) oli hänen veljensä ja Peter Woldemar Hannikainen (1858–1928) velipuolensa. 
Hannikainen tuli ylioppilaaksi Helsingin alkeisopistosta 1887 ja valmistui lääketieteen kandidaatiksi 1892 ja lisensiaatiksi 1896. Hän oli Muolaan, Valkjärven ja Kyyrölän kunnanlääkäri 1897–1912 ja Antrean piirin piirilääkäri 1912–1936. Maaseudun lääkäriolojen parantamisen ja uudistamisen terveydenhoitoasetuskomitean jäsen hän oli 1907–1908 ja lääkärintoimen harjoittamisen asetuskomitean jäsen 1920–1921. Hänellä oli myös kunnallisia ja ammatillisia luottamustoimia. Lääkintöneuvoksen arvonimen 1939 saanut Hannikainen oli toiminut virkasuhteisena lääkintöneuvoksena jo 1911.
Vårdö (täsmennyssivu)

Vårdö voi tarkoittaa seuraavia:
AutoNet

AutoNet oli Suomessa vuosina 1989–2000 toiminut paikallisten puhelinlaitosten matkapuhelinverkko. 
AutoNet aloitti toiminnan ensimmäisenä Helsingissä lokakuussa 1989. Verkossa oli parhaimmillaan noin 7 000 puhelinta. Vuoden 1994 lopussa liittymiä oli 7 231. AutoNet-puhelimista pystyi soittamaan yleiseen puhelinverkkoon ja myös toiseen suuntaan.
Paikallisten puhelinlaitosten tavoitteena AutoNet-verkon perustamiselle oli kilpailla Posti- ja telelaitoksen NMT-verkon kanssa ennen Radiolinjan GSM-verkon avaamista. Verkko oli suunnattu yrityskäyttäjille ja tarkoitettu ensisijaisesti paikallisiin tarpeisiin.
AutoNet perustui brittiläiseen MPT 1327 -standardiin.
Omaa suuntanumeroa AutoNet-liittymillä ei ollut. Puhelinnumerot olivat paikallisen alueen puhelinnumeroita kuten esimerkiksi (03) 133 xxx.
Korallikäärmeankerias

 
Korallikäärmeankerias ("Quassiremus nothochir") on käärmeankeriaisiin kuuluva kalalaji. Lajia tavataan lämpimistä vesistä Tyynenmeren itärannikolta.
Koko ja ulkonäkö.
Korallikäärmeankerias voi kasvaa suurimmillaan 60–70 cm pitkäksi. Ruumiinrakenteeltaan laji on pitkä, lieriömäinen ja pyrstöä kohden suippeneva. Rintaevät ovat hyvin pienet ja pyrstöevää ei ole. Korallikäärmeankerias on väriltään kellertävän ruskea. Päässä on tiheästi mustia pilkkuja ja muualla ruumiissa niitä on harvemmin. Kalan ruumiissa on useita punaisia ja tummareunaisia satulakuvioita.
Levinneisyys ja elintavat.
Korallikäärmeankeriasta tavataan eteläiseltä Kalifornianlahdelta ja Costa Ricasta Panamaan. Laji liikkuu kivikko- tai hiekkapohjaisilla alueilla useimmiten alle 20 metrin syvyydessä ja syvimmillään 80 metrin syvyydessä. Korallikäärmeankeriaan ravintoa ovat kalat ja äyriäiset.
Zemplín (alue)

Zemplín on yksi Slovakian perinteisistä kulttuurialueista. Nykyään sen alueet sijaitsevat Košicen- ja Prešovin itsehallinnollisten alueiden sisällä.
Maantiede.
Zemplín sijaitsee Slovakian itäosissa. Lännessä se rajautuu Šarišiin ja Aboviin, pohjoisessa Puolaan, etelässä Unkariin ja idässä Ukrainaan. Zemplínin historiallinen alue ulottuu pieneltä osin myös Unkariin, jossa se on nykyään osa Borsod-Abaúj-Zemplénin lääniä.
Nykypäivänä Slovakian puoleinen osa Užskán alueesta lasketaan usein kuuluvaksi Zemplíniin.
Zemplínska šíravan järvi on Slovakian suurin järvi.
Väestö.
Alueen väestö koostuu pääasiassa slovakeista, unkarilaisista, ruteeneista sekä romaneista.
Kulttuuri.
Michalovcen Zemplín-museossa on esillä kattavimmat kokoelmat eteläisen Zemplínin historiasta. Muita museoita sijatsee muun muassa Trebišovissa, Majerovcessa sekä Humennéssa.
Historia.
Zemplínin historia hallintoalueena ulottuu 1000-luvulle, jolloin sen keskuksena toimi Zemplínin linna, josta se myöhemmin siirtyi Zemplínin kaupunkiin. 1700-luvun puolivälistä aluetta johdettiin Sátoraljaújhelystä, ja Tšekkoslovakian itsenäistyttyä Michalovcesta 1918–1923. Zemplínin nimi tulee muinaisslaavin sanasta "Zemnen", maalinna. 
Alueella asuneet talonpojat osallistuivat sekä György Dózsan johtamaan kansannousuun vuonna 1514, että Itä-Slovakian talonpoikaiskapinaan vuonna 1831. Zemplíniläisten pääelinkeino oli pitkään maatalous, mutta vuoristoalueilla myös metsien hakkuut ja karjan paimentaminen olivat merkittäviä tulonlähteitä. Vuosina 1879–1903 Zemplínistä muutti pois lähes 20 prosenttia sen väestöstä.
Mariantunneli

Mariantunneli on suunnitteilla oleva pyöräliikenteen ja jalankulun tunneli Helsingin Kampissa ja Lapinlahdessa. Siitä tulee osaa Länsibaanaa, joka yhdistää toisiinsa alkuperäisen ratakuilussa kulkevan Baanan ja Espooseen johtavan osuuden. Noin 200 metriä pitkä Mariantunneli alittaa entisen Marian sairaalan alueelle rakennettavan yritysalueen ja vilkkaan Mechelininkadun, ja nousee ylös Lapinlahdentielle. Pyöräilyn ja jalankulun lisäksi tunnelia voi hätätapauksissa käyttää ambulanssit.
Tunnelin ja siihen liittyvien katutöiden kustannusarvio oli marraskuussa 2024 noin 19 miljoonaa euroa. Rakentamisen yhteydessä hautausmaiden välissä kulkeva Lapinlahdentie muutetaan pyöräkaduksi, ja siten osaksi Helsingin baanaverkkoa. Rakentamisesta päätettiin keväällä 2025, ja toteutuksen on suunniteltu ajoittuvan 2020-luvun lopulle.
Historia.
Vuonna 2016 laaditussa Helsingin yleiskaavassa on määritelty baanaverkon yhteys alkuperäiseltä Baanalta Lapinlahdentielle, joka on osa niin kutsuttua Länsibaanaa. Tunneliyhteyden toteutusmahdollisuudesta tehtiin vuosina 2018–2019 alustava selvitys. Sen pohjalta tunnelille laadittiin alustava tarkastelu, joka julkaistiin huhtikuussa 2020. Entisen Marian sairaalan tilalle rakennettavan yritysalueen maankäytöstä on päätetty Marian alueen asemakaavassa, joka tuli voimaan tammikuussa 2023. Jalankulkua ja pyöräilyä helpottamaan alueelle on myös rakenteilla Baanan ylittävä Lastenkodinkadun silta.
Helsingin kaupunki ja Ramboll Finland julkaisivat ensimmäiset havainnekuvat Mariantunnelista marraskuussa 2024. Tunnelin yleissuunnitelma hyväksyttiin äänin 73–11 kaupunginvaltuustossa huhtikuussa 2025. Sen pohjalta aloitetaan yksityiskohtaisempi katu- ja rakennesuunnittelu.
Arkkitehtuuri.
Mariantunnelin pituus on noin 200 metriä ja leveys noin seitsemän metriä, joka jaetaan neljän metrin levyiseen kaksisuuntaiseen pyörätiehen ja kolme metriä leveään jalkakäytävään. Mitoiltaan sitä voi verrata vuonna 2024 avattuun Helsingin päärautatieaseman alittavaan Kaisantunneliin. Mariantunnelin korkeus on noin kolme metriä, joka mahdollistaa ambulanssilla ajon hätätapauksissa. Lapinlahdentien eteläreunaan sijoittuva tunnelin ajoramppi on noin 50 metriä pitkä.
Tunneliin on suunniteltu tavallisen kattovalaistuksen lisäksi värillistä LED-somistevalaistusta. Sen on tarkoitus lisätä turvallisuudentuntua, ja sitä voidaan säätää esimerkiksi juhlapyhien ja vuodenaikojen teemojen mukaisesti.
Namibian puolustusvoimat

Namibian puolustusvoimat (, lyhennys NDF) vastaa Namibian puolustamisesta ja toimii maan asevoimina. NDF perustettiin vuonna 1990, ja siihen liittyi sotilaita South West Africa Territory Force -joukoista ja Swapon aseellisesta People's Liberation Army of Namibia -osastosta. Namibian puolustusvoimien ylipäällikkönä toimii Namibian presidentti.
Namibian puolustusvoimat koostuvat maavoimista, ilmavoimista ja laivastosta, jotka perustettiin erillisinä yksikköinä vuonna 2013.
Fond du Lac

Fond du Lac on kaupunki Yhdysvalloissa Wisconsinin osavaltiossa. Vuoden 2020 väestönlaskennassa Fond du Lacissa oli 44 678 asukasta. Kaupunki toimii Fond du Lacin piirikunnan hallintokeskuksena. Fond du Lac sai kylän oikeudet vuonna 1847 ja kaupunkioikeudet se sai vuonna 1852.
Väestö.
Vuoden 2020 väestönlaskennassa Fond du Lacin asukasluku oli 44 678. Arvion mukaan asukkaista valkoisia on 86,8 %, mustia 3,1 %, aasialaisia 2,8 %, alkuperäisasukkaita 0,3 % ja Tyynenmeren alkuperäisasukkaita 0,2 %. Asukkaista 4,8 % kuuluu kahteen tai useampaan rotuun. 8,3 % asukkaista puhuu kotonaan jotain muuta kieltä kuin englantia ja 5,0 % asukkaista on syntynyt ulkomailla.
Kaikki parhaat 1967–2007

Kaikki parhaat 1967–2007 on suomalaislaulaja Kirkan maaliskuussa 2007 julkaistu kokoelma-albumi. Se julkaistiin Kirkan muistoksi noin kaksi kuukautta hänen kuolemansa jälkeen. Albumin kappaleet valittiin yhteistyössä Kirkan ihailijakerhon, Kirka Fan Clubin, kanssa.&lt;ref name="Kirka/2000-luku"&gt;&lt;/ref&gt;
Albumi oli korkeimmillaan Suomen virallisen listan toisella sijalla. Sitä myytiin yli 19 000 kappaletta ja siitä myönnettiin vuonna 2008 kultalevy.
Raila Kinnunen

Raila Kinnunen (s. 1947) on suomalainen toimittaja ja tietokirjailija. Hän työskenteli pitkään "Apu"-lehdessä, jossa hän kirjoitti suomalaisen kulttuurielämän ja maailman tunnetuimmista henkilöistä. Kinnunen on kirjoittanut elämäkerrat muun muassa Karita Mattilasta, Esko Salmisesta, Paavo Lipposesta ja Kirkasta.
Kinnuselle myönnettiin vuonna 2008 Valtion journalistipalkinto.
Fond du Lacin piirikunta

Fond du Lacin piirikunta () on Yhdysvaltojen Wisconsinin osavaltiossa sijaitseva piirikunta. Sen väkiluku oli 104 154 vuonna 2020. Piirikunnan hallintokeskus ja suurin kaupunki on Fond du Lac. Piirikunta on perustettu vuonna 1836.
Väestö.
Vuoden 2020 väestönlaskennassa Fond du Lacin piirikunnan asukasluku oli 104 154. Arvion mukaan asukkaista valkoisia on 93,0 %, mustia 2,6 %, aasialaisia 1,9 %, alkuperäisasukkaita 0,6 % ja Tyynenmeren alkuperäisasukkaita 0,1 %. Asukkaista 1,8 % kuuluu kahteen tai useampaan rotuun. 5,5 % asukkaista puhuu kotonaan jotain muuta kieltä kuin englantia ja 3,4 % asukkaista on syntynyt ulkomailla.
Mietaa (elokuva)

Mietaa on Mikko Jokipiin ohjaama suomalainen komediaelokuva, joka tuli ensi-iltaan marraskuussa 2024.
Mietaan nuorisoseura Kurikassa Etelä-Pohjanmaalla on yksi Suomen suurimmista nuorisoseuroista. Mietaa tunnetaan esiintymis- ja tanssipaikkana, jossa järjestetään tapahtumia niin nuorille kuin aikuisille.
Elokuva sijoittuu uudenvuoden aattoon 2003, jolloin Tiinan (Iida Hietamäki) teini-ikäinen pikkusisko Juulia (Annu Valtasaari) karkaa Mietaan nuorisoseuralle juhlimaan.
Elokuva on itsenäinen jatko-osa "Kasino"-elokuvalle, joka tuli ensi-iltaa 2020.
Elokuvan on tuottanut Mukula ry ja sen levittää elokuvateattereihin Kuusan Kino.
Vastaanotto.
"Helsingin Sanomien" Pertti Avolan mielestä "Mietaa" on hyvä esimerkki pienellä budjetilla tehdystä amatöörituotannosta, jollaiset tavoittavat paikallisia ilmiöitä usein raikkaammin ja hauskemmin kuin ammattilaistuotannot. Kovin korkealle ei tähdätä, mutta huumoria saadaan irti paikallisista tyypeistä ja ilmiöistä, kuten tanssipaikan parkkipaikalla päivystävästä Jeesus-bussista. Avola kehuu harrastelijanäyttelijöiden heittäytymiskykyä ja elokuvan aitoa tuntumaa maaseudun oloihin. ”Ei haittaa, vaikka tekniset arvot eivät ammattituotantojen tasolle aivan ylläkään.”
Ntlo ya Dikgosi

Ntlo ya Dikgosi (tswanan kielinen sana, jonka merkitys on , ’heimopäällikköjen talo’) on Botswanan perustuslaissa asetettu maan parlamenttia (eli presidenttiä ja kansalliskokousta) neuvova elin. Siihen kuuluu perustuslain mukaan 33–35 jäsentä. Elintä johtavat 2,5 vuoden kaudeksi kerrallaan valittavat puheenjohtaja ja varapuheenjohtaja. Ntlo ya Dikgosin tehtäviin kuuluu harkita ja antaa neuvoja heimopäälliköitä, perinnäisoikeusistuimia, perinnäislakia, heimojen omaisuutta ja perustuslain muutoksia koskevissa asioissa.
Ntlo ya Dikgosi perustettiin tammikuussa 2007. Sitä ennen maassa oli toiminut vuodesta 1920 lähtien heimopäälliköistä ja muista heimojen edustajista koostunut neuvoa-antava elin, jonka kokoonpano, nimi ja rooli oli muutunut vuosien saatossa (Native Advisory Council, African Advisory Council, African Council, Joint Advisory Council, House of Chiefs). Edeltäjistä viimeinen lakkautettiin marraskuussa 2006.
Charles Pritchard

Charles Pritchard (1808–1893) oli englantilainen tähtitieteilijä. Hän oli tähtitieteen professori Oxfordin yliopistossa vuodesta 1870. Pritchard käytti yhtenä ensimmäisistä valokuvausta tähtitieteellisiin tarkoituksiin. Hän tutki sen avulla Kuun fyysistä libraatiota ja tähtien parallakseja. Hän toimitti tähtijoukkojen mittauksia, määritti kiilafotometrin avulla tähtien valovoimakkuuksia. Hänen julkaisunsa "Uranometria nova oxoniensis, a photometric determination of the magnitudes of all stars visible to the naked eye from the pole to 10° SD"" ilmestyi 1885.
Grefsenin kirkko

Grefsenin kirkko () on Oslon kunnassa Norjassa sijaitseva kivinen pitkäkirkko vuodelta 1940.
Grorudin kirkko

Grorudin kirkko () on Oslon kunnassa Norjassa sijaitseva tiilinen ristikirkko vuodelta 1902.
Haslen kirkko

Haslen kirkko () on Oslon kunnassa Norjassa sijaitseva tiilinen pitkäkirkko vuodelta 1960.
"Dagenin" lukijat äänestivät vuonna 2020 Haslen kirkon Norjan kolmanneksi rumimmaksi Østre Porsgrunnin kirkon ja Rossabøn kirkon jälkeen.
Haugerudin kirkko

Haugerudin kirkko () on Oslon kunnassa Norjassa sijaitseva kivinen pitkäkirkko vuodelta 1975.
Hauketo-Prinsdalin kirkko

Hauketo-Prinsdalin kirkko () on Oslon kunnassa Norjassa sijaitseva tiilinen pitkäkirkko vuodelta 1995.
Holmenkollenin kappeli

Holmenkollenin kappeli () on Oslon kunnassa Norjassa sijaitseva puinen ristikirkko vuodelta 1996.
Alkuperäinen kappeli valmistui vuonna 1903 Holger Sinding-Larsenin suunnittelemana ja tuhoutui tulipalossa vuonna 1992. Nykyinen Arne Sødalin suunnittelema rakennus pohjautuu pitkälti Sinding-Larsenin piirustuksiin.
Holmlian kirkko

Holmlian kirkko () on Oslon kunnassa Norjassa sijaitseva tiilikirkko vuodelta 1993.